Nolikuma 6.pielikums

ATKLĀTS KONKURSS
“Būvuzraudzības pakalpojums projektam “Jelgavas Spīdolas Valsts ģimnāzijas sporta stadiona pārbūve un teritorijas labiekārtošana, 1.kārta””, 
identifikācijas Nr. JVP 2026/87/AK

LĪGUMA PROJEKTS
Par Būvuzraudzības pakalpojumu projektā “Jelgavas Spīdolas Valsts ģimnāzijas sporta stadiona pārbūve un teritorijas labiekārtošana, 1.kārta”

Līguma parakstīšanas datums – pēdējā pievienotā droša elektroniskā paraksta un tā laika zīmoga datums.

[bookmark: _Hlk218672708]Jelgavas valstspilsētas pašvaldības iestāde “Jelgavas izglītības pārvalde”, reģistrācijas Nr. 90000074738, Svētes iela 22, Jelgava, LV-3001 (turpmāk – Pasūtītājs), ko saskaņā ar iestādes nolikumu pārstāv vadītāja Gunta Auza,  no vienas puses, un
SIA ____________________________, reģistrācijas Nr._____________, __________________, ___________, ___________ (turpmāk– Izpildītājs), ko saskaņā ar______ _________ pārstāv ________ ________, no otras puses, abi kopā turpmāk saukti “Puses” vai katrs atsevišķi – “Puse”, saskaņā ar atklātā konkursa “Būvuzraudzības pakalpojums projektam “Jelgavas Spīdolas Valsts ģimnāzijas sporta stadiona pārbūve un teritorijas labiekārtošana, 1.kārta””, identifikācijas Nr. JVP 2026/87/AK (turpmāk – Iepirkums) rezultātiem paraksta šo līgumu (turpmāk – Līgums) par sekojošo:

1. LĪGUMĀ LIETOTIE TERMINI
1.1. Akts – pieņemšanas un nodošanas akts, ar kuru tiek pieņemts pakalpojums vai tā daļa.
1.2. BIS – būvniecības informācijas sistēma.
1.3. BID – būvniecības ieceres dokumentācija “________”.
1.4. BID izstrādātājs (arī autoruzraugs) – SIA “….”, reģistrācijas Nr…….
1.5. [bookmark: _Hlk206880382]Būvdarbu veicējs – SIA “____”, reģistrācijas Nr. ……..
1.6. Būvdarbi – būvdarbi, lai nodrošinātu BID “________” realizāciju dabā.
1.7. Būvobjekts – Sarmas ielā …., Jelgavā, LV-3001.
1.8. Izpildītājs – komersants, kas reģistrēts būvkomersantu reģistrā un kuram ir tiesības piedāvāt pakalpojumus būvuzraudzības jomā, un kurš nodarbina atbilstošus būvspeciālistus, ja speciālajos būvnoteikumos nav noteikts citādi. Izpildītājs nav tiesīgs veikt būvuzraudzību, ja viņš un Būvdarbu veicējs ir uzskatāmi par saistītām personām likuma “Par nodokļiem un nodevām” izpratnē.
1.9. Darbu veikšanas projekts (turpmāk – DVP) – Būvdarbu veicēja izstrādāts un ar būvniecības dalībniekiem – Pasūtītāju un Izpildītāju, saskaņots dokuments, kurā ir detalizēti aprakstīta Būvdarbu izpildes kārtība, Būvdarbu izpildes organizācija, Būvdarbu metodes, to secība un to atbilstība Līgumam, kā arī cita informācija, kuru pieprasa Pasūtītājs atbilstoši spēkā esošajiem normatīvajiem aktiem.
1.10. Elektronisks rēķins (E-rēķins) – Izpildītāja elektroniski sagatavots un Pasūtītājam nosūtīts rēķins par sniegtā un pieņemtā pakalpojuma apmaksu.
1.11. Līguma cena – līgumcenā ir ietvertas visas ar pakalpojuma izpildi izmantojamo tehnisko resursu, iesaistāmo cilvēkresursu, transporta, apdrošināšanas, elektroenerģijas, degvielas, ar pakalpojuma organizēšanu, izpildi, pabeigšanu un nodošanu saistītie izdevumi, kā arī nodevu un nodokļu (izņemot PVN) izmaksas un izmaksas, kas nav tieši iekļautas Līgumā un tā pielikumos, bet kuru izpildes vai pielietojuma nepieciešamība izriet no Līguma, Tehniskās specifikācijas un/vai BID rakstura un/vai apjoma, un kuru izpilde vai pielietojums var būt nepieciešams, lai kvalitatīvi sniegtu pakalpojumu.
1.12. Nepārvarama vara – notikumi, kuri iziet ārpus Pušu kontroles un atbildības (dabas katastrofas, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, Latvijas Republikas iestāžu, kā arī pašvaldību iestāžu pieņemtie normatīvie akti un norādījumi un citi apstākļi, kas neiekļaujas Pušu iespējamās kontroles robežās u.c.
1.13. [bookmark: _Hlk192147213]Pakalpojumi – būvuzraudzība, kā arī citi saistītie pakalpojumi, saskaņā ar Līgumu, Tehnisko specifikāciju, BID, citiem Līguma pielikumiem un spēkā esošajiem normatīvajiem aktiem.
1.14. Pievienotās vērtības nodoklis (turpmāk – PVN) – pievienotās vērtības nodoklis, kas piemērojams saskaņā ar spēkā esošo normatīvo aktu prasībām.
1.15. Tehniskā specifikācija – Pasūtītāja darba uzdevumā noteiktais sniedzamo Pakalpojumu apraksts, apjomi un izpildes nosacījumi.
2. LĪGUMA PRIEKŠMETS
2.1. Pasūtītājs uzdod, bet Izpildītājs pret atlīdzību ar saviem darba rīkiem, tehniskajiem līdzekļiem, darbaspēku un citiem nepieciešamajiem resursiem, saskaņā ar Līgumu, tā pielikumiem, BID noteikumiem un normatīvajiem aktiem nodrošina būvuzraudzību, kā arī sniedz citus ar to saistītos pakalpojumus (turpmāk – Pakalpojums).
2.2. Būvuzraudzība tiek veikta projekta “Jelgavas valstspilsētas pašvaldības izglītības iestādes „Jelgavas Spīdolas Valsts ģimnāzijas” sporta laukuma” būvniecība”, 1. būvniecības kārta, Sarmas iela 2, Jelgava”” identifikācijas Nr. JVP 2026/82/AK ietvaros.
2.3. Ja Līguma izpildes laikā tiek grozīti vai zaudē spēku Līgumā, Līguma pielikumos minētie un/vai uz Līguma priekšmetu attiecināmie spēkā esošie normatīvie akti, tad Līguma izpildes laikā tiek piemēroti Līgumā, Līguma pielikumos minētie un/vai uz Līguma priekšmetu attiecināmie spēkā esošie normatīvie akti ar grozījumiem vai jaunie spēkā esošie normatīvie akti.
3. LĪGUMA CENA UN NORĒĶINU KĀRTĪBA
3.1. Līguma cena par Pakalpojumu ir EUR ________ (________euro un __ centi) (turpmāk – Līgumcena) un pievienotās vērtības nodoklis 21% EUR ….. (____________ euro un __ centi) (turpmāk – PVN).
3.2. Līguma cena visā Līguma darbības laikā nedrīkst būt paaugstināta sakarā ar cenu pieaugumu vai pakalpojumu pieskaitāmo izdevumu izmaksām, nodokļu likmju, vai nodokļu normatīvā regulējuma izmaiņām, nepamatotu sadārdzinājumu, kā arī jebkuriem citiem apstākļiem, ja mainās kopējā Būvdarbu vērtība, pagarinās Būvdarbu izpildes termiņš vai tiek veiktas izmaiņas BID.
3.3. Maksājumu par Pakalpojuma sniegšanu Pasūtītājs veic pa daļām, katru mēnesi, proporcionāli iepriekšējā mēnesī Būvdarbu veicēja faktiski izpildītajam Būvdarbu apjomam, kas aprēķināts attiecībā pret kopējo 100% Pakalpojuma apjomu naudas izteiksmē. Pakalpojuma apjoma proporcija iepriekšējam mēnesim tiek aprēķināta, ņemot vērā iepriekšējā mēnesī izpildīto Būvdarbu apjoma attiecībā pret kopējo 100% Būvdarbu apjomu  naudas izteiksmē.
3.4. Izpildītājs sagatavo un iesniedz Pasūtītājam Pakalpojuma izpildes aktu par iepriekšējā mēnesī faktiski sniegto Pakalpojumu 5 (piecu) darba dienu laikā pēc iepriekšējā mēnesī paveikto Būvdarbu apjomu apstiprināšanas un parakstītā būvdarbu izpildes akta saņemšanas.
3.5. 5 (piecu) darba dienu laikā no Akta saņemšanas Pasūtītājs izskata Aktu un paraksta to vai minētajā termiņā rakstiski iesniedz Izpildītājam rakstisku iebildumu paziņojumu, ja Pakalpojums ir sniegts nekvalitatīvi vai neatbilst šī Līguma vai spēkā esošo normatīvo aktu prasībām, vai dokumentos ir neprecizitātes. Šādā gadījumā Izpildītājam ir pienākums Pasūtītāja iebildumu paziņojumā norādītajā termiņā novērst norādītās neatbilstības un nepilnības un atkārtoti iesniegt Pasūtītājam saskaņošanai Aktu.
3.6. Pasūtītājs maksā Izpildītājam par iepriekšējā mēnesī faktiski saņemto Pakalpojumu 30 (trīsdesmit) dienu laikā pēc Izpildītāja sagatavota Līguma noteikumiem atbilstoša rēķina saņemšanas, ja ir iestājušies visi zemāk minētie nosacījumi:
3.6.1. Puses ir parakstījušas Aktu;
3.6.2. Izpildītājs ir iesniedzis Pasūtītājam E-rēķinu.
3.7. E-rēķinu Izpildītājs sagatavo elektroniski un no savas e-pasta adreses _____________(pretendenta piedāvājumā norādītā e-pasta adrese) nosūta uz Pasūtītāja oficiālās e-adreses apakšadresi EINVOICE@90000074738. Šādi E-rēķini ir derīgi bez paraksta. Izpildītājs sagatavo E-rēķinus atbilstoši spēkā esošo normatīvo aktu prasībām attiecībā uz E-rēķinā norādāmo informāciju. Uz E-rēķina tiek norādīta piezīme “Rēķins ir sagatavots elektroniski un ir derīgs bez paraksta”. E-rēķins tiek uzskatīts par saņemtu brīdī, kad Izpildītājs to nosūtījis uz Pasūtītāja norādīto e-pasta adresi.
3.8. E-rēķinā jānorāda sekojoša informācija: BID nosaukums, Pasūtītāja Līguma numurs un datums. Ja minētā informācija nav norādīta, tad Pasūtītājs neapmaksā saņemto E-rēķinu.
3.9. Par samaksas dienu uzskatāms bankas atzīmes datums Pasūtītāja maksājuma uzdevumā.
3.10. Ja Pasūtītājam rodas iebildumi par E-rēķinā norādītās summu pamatotību, Pasūtītājam ir tiesības rakstiski iesniegt Izpildītājam iebildumus un neapmaksāt E-rēķinu līdz brīdim, kamēr pretenzijas nav atrisinātas. 
3.11. Ja Pasūtītājs ir iesniedzis rakstisku iebildumu vai paziņojumu par Aktu vai E-rēķinu, Izpildītājam nav tiesības piemērot līgumsodu par maksājuma nokavējumu vai vienpusēji atkāpties no Līguma izpildes līdz strīda atrisināšanai starp Pusēm.  
3.12. Ja Pakalpojuma sniegšana tiek pārtraukta no Izpildītāja neatkarīgu iemeslu dēļ, tad Puses paraksta aktu par faktiski saņemtā Pakalpojuma apjomu, proporcionāli uz Līguma pārtraukšanas brīdi Būvdarbu veicēja faktiski veiktajam Būvdarbu apjomam.
3.13. Ja Pasūtītājs ir apmaksājis Pakalpojumu vai tā daļu, ko nevajadzēja apmaksāt, tad tam rodas samaksas atprasījuma tiesība Civilikuma izpratnē ar pienākumu to atprasīt vai tas atskaita to no tuvākā paredzētā maksājuma Izpildītājam par Pakalpojuma sniegšanu. 
3.14. Izpildītājam ir pienākums nodrošināt savlaicīgu samaksas veikšanu visiem Līguma izpildē iesaistītajiem apakšuzņēmējiem par faktiski izpildītajiem un no Pasūtītāja puses apmaksātajiem Būvdarbiem. Ar savlaicīgu norēķināšanos ir saprotama samaksa 60 dienu laikā pēc veikto Būvdarbu pabeigšanas un apakšuzņēmēja rēķina saņemšanas par attiecīgo Būvdarbu veikšanu. 

1. LĪGUMA IZPILDES TERMIŅŠ
0. Līgums stājas spēkā no pēdējā pievienotā droša elektroniskā paraksta un tā laika zīmoga datuma un ir spēkā līdz no tā izrietošo Pušu saistību pilnīgai izpildei.
0. Līguma izpildes termiņš tiek noteikts atbilstoši būvdarbu izpildes termiņam, kas paredzēts iepirkuma “Jelgavas valstspilsētas pašvaldības izglītības iestādes „Jelgavas Spīdolas Valsts ģimnāzijas” sporta laukuma” būvniecība”, 1. būvniecības kārta, Sarmas iela 2, Jelgava””, ID Nr. JVP 2026/82/AK, ietvaros noslēgtajā līgumā, tai skaitā ievērojot visus tā grozījumus, un tas aptver laika periodu no būvatļaujā izdarītās atzīmes par būvdarbu uzsākšanas nosacījumu izpildi līdz Būvobjekta nodošanai ekspluatācijā. Plānotais būvdarbu izpildes laiks ir 30.11.2027.  
0. Izpildītājs sniedz Pakalpojumu visā BID paredzētā Būvdarbu izpildes termiņā (tas ir līdz BID paredzēto būvdarbu pilnīgai izpildei, ko apliecina Pasūtītāja un Izpildītāja parakstīts akts). Izpildītājs piedalās Būvobjekta nodošanā ekspluatācijā, kā arī pēc nepieciešamības tiek pieaicināts apsekošanas komisijā, konstatējot defektus Būvdarbu garantijas laika periodā.
0. Līguma izpildes termiņš ir provizorisks un ja Būvdarbu izpilde pārsniedz šo termiņu, Izpildītājam nav tiesību prasīt papildus samaksu sakarā ar izmaiņām Būvdarbu pabeigšanas termiņā (t.sk. gadījumā ja Būvdarbi tiek apturēti uz laiku). Ja Būvdarbu kopējais ilgums no Izpildītāja neatkarīgu un objektīvu iemeslu dēļ tiek pagarināts, tad attiecīgi tiek pagarināts Līguma izpildes termiņš.
0. Pasūtītājs vismaz 5 (piecas) darba dienas iepriekš brīdina Izpildītāju, ja pēc Pasūtītāja iniciatīvas tiek apturēta Būvdarbu veikšana Būvobjektā, bet gadījumos, kad Būvdarbu veikšana tiek apturēta ne pēc Pasūtītāja iniciatīvas – iespējami īsā laikā pēc Būvdarbu apturēšanas Būvobjektā. Šādā gadījumā Līguma izpildes termiņš tiek pagarināts par tik dienām, par cik ir apturēta Būvdarbu veikšana. Šādā Būvdarbu apturēšanas gadījumā Izpildītājam nav tiesību pieprasīt papildus samaksu vai jebkādu zaudējumu atlīdzību. Ja Būvdarbu veikšana tiek atsākta, paziņojumu par Pakalpojuma sniegšanas atsākšanu Pasūtītājs nosūta Izpildītājam vismaz 5 (piecas) darba dienas pirms Būvdarbu uzsākšanas Būvobjektā.
1. IZPILDĪTĀJA PIENĀKUMI UN TIESĪBAS
1. Izpildītāja pienākumi:
0. sagatavot būvuzraudzības plānu saskaņā ar DVP un darbu organizēšanas projektu, t.sk. Izpildītāja obligātajiem veicamās pārbaudes un galvenajiem būvdarbu posmiem. Būvuzraudzības plāna sastāvs:
0. vispārīgā informācija par projektu;
0. būvuzraudzības komanda un sadarbības shēma;
0. Izpildītāja plānotā noslodze katras būvuzraudzības jomas speciālistam;
0. nepieciešamās Būvdarbu kvalitātes pārbaudes un to apjoms atbilstoši būvniecības iecerei un Būvniecības ierosinātāja speciālajām prasībām, ja tādas sastādītas;
0. Būvdarbu fotofiksācija;
0. dalība būvkonstrukciju, segto darbu un citu būvdarbu pieņemšanā;
0. defektu fiksēšana;
0. materiālu saskaņošana;
0. DVP, t.sk. saskaņošana;
0. iespējamo risku novērtējums būvdarbu laikā;
0. ikmēneša izpildes saskaņošana;
0. Būvdarbu apjomu uzmērīšana;
0. nodošanas procedūras (Pasūtītājam un ekspluatācijā);
0. būvuzraudzības ikmēneša un gala atskaitē nepieciešama iekļaujama informācija (tai skaitā būvuzrauga noslodze; dalība segto darbu un nozīmīgo konstrukciju pieņemšanā; veiktās pārbaudes; konstatētās neatbilstības un defekti; aktuāls būvdarbu veicēju un būvniecības dalībnieku sastāvs; aktuālais BID un tā izmaiņu sastāvs).
5.1.2. sagatavot pārskatu par būvuzraudzības plāna izpildi (Būvobjekta nodošanas procedūras ietvaros). Pārskata par būvuzraudzības plāna izpildi sastāvs:
5.1.2.1. informācija par pozitīviem un negatīviem tehnisko noteikumu un institūciju atzinumiem;
5.1.2.2. veikto izpilduzmērījumu pārbaudes un atbilstība BID risinājumiem;
5.1.2.3. ēkas vai telpu grupu kadastrālās uzmērīšanas lietas atbilstības BID pārbaude (piemēram, stāvu plāni un lietošanas veidi);
5.1.2.4. kopsavilkums par dalību visu veidu aktu pieņemšanā (segto darbu, nozīmīgo konstrukciju, ugunsdrošībai nozīmīgo sistēmu, montāžas un speciālo sistēmu);
5.1.2.5. kopsavilkums par veiktām pārbaudēm un konstatētām neatbilstībām un defektiem;
5.1.2.6. informācija par Būvobjekta vizuālo novērtējumu pirms Būvobjekta nodošanas ekspluatācijā, tai skaitā fasāžu, teritorijas labiekārtojuma atbilstību BID;
5.1.2.7. visu ikmēneša un gala atskaišu kopsavilkums.
5.1.3. nodrošināt visa BID realizācijas laikā veicamo Būvdarbu procesa uzraudzību kopumā un ikviena būvuzraudzības plānā noteiktā posma kontroli Būvobjektā, termiņos, kādi ir paredzēti būvuzraudzības plānā, kā arī nodrošināt, lai Būvdarbi tiktu veikti atbilstoši BID, ar Būvdarbu veicēja noslēgtā Būvdarbu līguma noteikumiem un normatīvajiem aktiem. Veikt būvuzraudzību autoruzraudzības kārtībā izstrādātajiem tehniskajiem risinājumiem;
5.1.4. nodrošināt nepārtrauktu Būvniecības procesa uzraudzību Būvdarbu veikšanas laikā. Speciālo darbu būvuzraugi objektā atrodas visos laika periodos, kad notiek specializēto speciālo būvdarbu, t.sk. nozīmīgo konstrukciju  izpilde un pieņemšana. Būvuzraugam objektā jāatrodas vismaz 1 (vienu) stundu 2 reizes nedēļā, neieskaitot būvsapulces un laiku pēc pasūtītāja pārstāvja uzaicinājumiem. Ja nepieciešams, būvuzraudzību veikt arī ārpus normālā darba laika un brīvdienās;
5.1.5. nodarbināt atbildīgo būvuzraugu;
5.1.6. nodrošināt, ka Izpildītājs nav saistīts ar Būvdarbu veicēju likuma “Par nodokļiem un nodevām” izpratnē;
5.1.7. norīkot Līguma pielikumā norādītos būvuzraugus veikt būvuzraudzību Būvobjektā;
5.1.8. nodrošināt iesaistītā būvuzrauga nomaiņu nekavējoties uz līdzvērtīgas vai augstākas, ja pieļaujams, kvalifikācijas būvspeciālistu atbilstoši Līguma nosacījumiem un spēkā esošajiem normatīvajiem aktiem gadījumos, kad iesaistītais būvuzraugs nav spējīgs vai tiesīgs pildīt būvuzrauga pienākumus;
5.1.9. pārbaudīt, vai pirms Būvdarbu uzsākšanas ir veikti visi Būvdarbu sagatavošanas darbi:
5.1.9.1. pirms Būvdarbu uzsākšanas Izpildītājam jāiepazīstas un jāsaskaņo Būvdarbu kvalitātes kontroles sistēma Būvobjektā, jāiepazīstas ar darba aizsardzības plānu, kā arī jāpārliecinās par veicamo Būvdarbu atbilstību darba aizsardzības plānam;
5.1.9.2. jāiepazīstas ar Būvdarbu veicējam izvirzītajām īpašajām prasībām attiecībā uz piekļuvi būvlaukumam (piemēram, caurlaides), informatīvās izkārtnes un būvžoga noformējumu u.c., kā arī jāuzrauga šo prasību izpilde.
5.1.10. kontrolēt Būvdarbu kalendārā grafika ievērošanu un nekavējoties informēt Pasūtītāju par būvniecības procesa dalībnieku pieļautajiem pārkāpumiem un atkāpēm no BID un kalendārā grafika. Kontrolēt izpildīto Būvdarbu atbilstību apstiprinātajai tāmei. Ja Būvdarbu līgumā ir paredzēts, tad Būvdarbu kalendārā grafika kontrole jāveic pa pozīcijām un nekavējoties jāinformē Pasūtītājs par kavējumiem;
5.1.11. veikt Būvobjekta regulāru pārbaudi, Būvdarba izpildes pieņemšanu, saskaņojot un pārbaudot izpildīto Būvdarbu apjomus (apstiprināt izpildīto apjomu ar parakstu izpildshēmas, Būvdarbu apjomu sertifikātos, pievienojot fotofiksāciju);
5.1.12. sniegt Būvdarbu veicējam norādījumus par izpildīto Būvdarbu kvalitāti un defektu novēršanu;
5.1.13. informēt Pasūtītāju par visiem apstākļiem, kas var negatīvi ietekmēt sekmīgu Būvdarbu veikšanu vai Būvobjekta ekspluatāciju;
5.1.14. nekavējoties rakstiski informēt Pasūtītāju, ja Būvdarbi tiek veikti nekvalitatīvi, vai ja tiek konstatētas patvaļīgas atkāpes no BID vai no ar Būvdarbu veicēja noslēgtā Būvdarbu līguma, vai ja netiek ievērotas Latvijas būvnormatīvu, būvniecību, ugunsdrošības vai darba aizsardzības normatīvo aktu prasības. Šādā gadījumā Izpildītājs, iepriekš saskaņojot ar Pasūtītāju, iesniedz Būvdarbu veicējam rakstisku pieprasījumu pārtraukt Būvdarbus līdz konstatēto trūkumu/pārkāpumu novēršanai;
5.1.15. bez saskaņošanas ar Pasūtītāju vienpersoniski nepieņemt lēmumu par esošā vai cita neapstiprināta būvizstrādājuma/materiāla/iekārtas izmantošanu pielietošanu Būvobjektā;
5.1.16. rīkoties atbilstoši Līguma nosacījumiem un tajā norādītajiem termiņiem (t.sk. arī attiecībā uz darbu izpildes dokumentācijas izskatīšanu). Izpildītājs kontrolē un savlaicīgi iesniedz izpildītos apjomus un ievada tos BIS, gadījumā, ja apjomi vairakkārt tiek mainīti pārbaudes laikā un iesniegti pēc Līgumā norādītā termiņa, tie tiks izslēgti no F2 un attiecīgi no F3;
5.1.17. piedalīties būvkonstrukciju, segto darbu un citu izpildīto Būvdarbu pieņemšanā;
5.1.18. ievērot normatīvajos aktos noteiktās drošības un darba aizsardzības prasības, kā arī piesaistīt attiecīgus kvalificētus speciālistus;
5.1.19. pārliecināties un regulāri uzraudzīt, lai Būvdarbu veicējs ievēro normatīvajos aktos noteiktās drošības un darba aizsardzības prasības;
5.1.20. veikt ierakstus Būvdarbu žurnālā par Būvobjekta pārbaudēs konstatētiem trūkumiem. Kontrolēt Būvdarbu žurnālā un autoruzraudzības žurnālā ierakstīto norādījumu izpildi;
5.1.21. savlaicīgi veikt visas būvuzraudzības dokumentācijas aizpildīšanu BIS (papildus ierakstīt Izpildītāja Būvobjekta apmeklējuma laiku, par konkrētajā dienā pārbaudītajiem darbiem, konstatētajiem defektiem un sagatavotajiem defektu aktiem (t.sk. fiksētajiem darba aizsardzības pārkāpumiem), kā arī citu būvniecības procesu raksturojošu un svarīgu informāciju);
5.1.22. veikt kvalitātes kontroli un dokumentēšanu;
5.1.23. kontrolēt, lai būvgruži būtu utilizēti atbilstoši spēkā esošo normatīvo aktu un noslēgtā Būvdarbu līguma prasībām;
5.1.24. ievērot darba drošības koordinatora norādījumus, bet pārkāpumu gadījumā par tiem informēt darba drošības koordinatoru un Pasūtītāju;
5.1.25. izvērtēt Būvdarbu veicēja sagatavoto ikmēneša Būvdarbu izpildes aktu par iepriekšējā mēnesī faktiski izpildītajiem Būvdarbiem, 5 (piecu) darba dienu laikā no tā saņemšanas un parakstīt to vai minētajā termiņā sniegt rakstisku motivētu atteikumu. Atteikuma gadījumā Izpildītājs par to informē Pasūtītāju, iesniedzot atteikuma kopiju;
5.1.26. pirms ikmēneša Būvdarbu izpildes akta iesniegšanas Pasūtītājam, sadarbībā ar Būvdarbu veicēju, sagatavo un paraksta būvdarbu apjomu sertifikātu (BAS), kurā minimāli norāda izpildīto Būvdarbu tāmes pozīcijas numuru, darba nosaukumu (pēc līguma), mērvienību, daudzumu, atsauci uz BIS ikdienas darbu izpildes ierakstiem, izpildītajiem darbu aktiem (vai citiem aktiem) ar ieraksta Nr. un datumiem (BAS saturs un izskats tiks precizēts un obligāti saskaņots ar Pasūtītāju). Parakstītais BAS ir pamatojums iekļaut BAS apjomus F2/F3. BAS paraksta atbildīgie būvspeciālisti, bet ja tiks izpildīti specializētie darbi, tad kopā ar būvspeciālistiem noteiktajās jomās;
5.1.27. parakstot BAS un F3/F2 apliecina, ka visi atskaites perioda Būvdarbi tiek izpildīti atbilstoši BID un fiksēti BIS, atbilstoši spēkā esošo normatīvo aktu prasībām. Ja Pasūtītājs pieprasa, tad Izpildītājs sniedz rakstisku skaidrojumu par jau parakstīto BAS un F3/F2 attiecībā uz katras precizētās pozīcijas apstiprināšanu. Izpildītājs kontrolē gadījumus, kad Būvdarbu veicējs, iesniedzot mēneša apjomus pārbaudei un apliecinot, ka visi atskaites periodā izpildītie Būvdarbi, tiek fiksēti BIS ar nepieciešamajiem pielikumiem (izpildmērījumi, testēšanas pārskati, materiālu atbilstības dokumenti) un tie atbilst BAS norādītājam;
5.1.28. sekot līdzi autoruzraudzības procesam, piedalīties iespējamo projekta risinājumu izmaiņu un/vai iespējamo neparedzēto Būvdarbu izvērtēšanā, sagatavot šiem jautājumiem ieteikumus un komentārus, par tiem informēt un konsultēt Pasūtītāju;
5.1.29. kontrolēt būvniecības gaitu Būvobjektā, lai savlaicīgi konstatētu nekvalitatīvi veiktus darbus, vai nekvalitatīvu materiālu pielietojumu, kā arī pārbaudīt Būvdarbos izmantojamo būvizstrādājumu atbilstības deklarācijas un tehniskās pases, kā arī būvizstrādājumu atbilstību tehniskajai dokumentācijai;
5.1.30. veikt katra (izņemot palīgmateriālus) būvizstrādājuma apstiprināšanu ar apstiprināšanas formu, pirms Būvdarbu veicējs veic būvizstrādājumu pasūtīšanu un piegādi uz Būvobjektu, tādējādi maksimāli samazinot risku un BID kļūdas un neatbilstošu būvizstrādājumu iebūvi;
5.1.31. apturēt Būvdarbus Būvobjektā normatīvajos aktos paredzētajos gadījumos un, ja tiek konstatēti pārkāpumi, kas saistīti ar Būvdarbu līguma nosacījumu neievērošanu;
5.1.32. [bookmark: _Hlk191639774]saskaņot ar Būvdarbu veicēju, autoruzraugu un Pasūtītāju organizatoriskos jautājumus, kas saistīti ar Būvobjektā veicamajiem Būvdarbiem;
5.1.33. piedalīties būvsapulcēs, kurās piedalās pasūtītāja pārstāvis, autoruzraugs, būvuzņēmējs, darbuzņēmējs/i un citi pieaicinātie būvniecības dalībnieki vai viņu pilnvaroti pārstāvji, parakstītie sapulču protokoli ir saistoši visiem būvniecības dalībniekiem. Nepieciešamības gadījumā, sasaukt ārkārtas būvsapulci, paziņojot par to Būvdarbu veicējam un citām iesaistītajām pusēm vismaz 24 h iepriekš;
5.1.34. kontrolēt būvsapulcēs pieņemto lēmumu izpildi. Uzraudzīt, lai Būvdarbu veicējs ievēro būvsapulcēs un ar Būvdarbu veicēju noslēgtajā Būvdarbu līgumā noteiktos Būvdarbu izpildes termiņus. Būvdarbu izpildes termiņu nokavējuma gadījumā nekavējoties rakstiski informēt Pasūtītāju;
5.1.35. piedalīties klātienē Būvniecības valsts kontroles biroja un citu institūciju Būvobjekta pārbaudēs;
5.1.36. nekavējoties, bet ne vēlāk kā 3 (trīs) stundu laikā no uzaicinājuma nosūtīšanas brīža, ierasties Būvobjektā pēc Pasūtītāja, autoruzrauga vai citas Būvdarbus uzraugošās amatpersonas pirmā uzaicinājuma;
5.1.37. piedalīties segto darbu un nozīmīgo konstrukciju pieņemšanā, kā arī izvērtēt Būvdarbu veicēja iesniegto izpilddokumentāciju, materiālu un iekārtu atbilstību apliecinošos dokumentus un citus saistītos dokumentus (sertifikāti, tehniskās pases, ražotājs standarta tehniskās pases, ražotāju garantijas, izgatavoto būvkonstrukciju pārbaudes protokoli, pārskati u.c.);
5.1.38. piedalīties Būvdarbu veicēja vai autoruzrauga kvalitātes pārbaudēs un veikt savas pārbaudes, lietojot ātrdarbīgas iekārtas un instrumentus. Pieņemt tikai tos darbus, kas izpildīti atbilstoši tehniskajai dokumentācijai un normatīvajos aktos noteiktajām prasībām.
5.1.39. piedalīties Būvobjekta pieņemšanā ekspluatācijā, atbilstoši Tehniskajā specifikācijā noteiktajām prasībām, iepriekš pieprasot no Būvdarbu veicēja un izskatot Būvobjekta pieņemšanai ekspluatācijā nepieciešamo izpilddokumentācijas komplektu, ja nepieciešams, pieprasot Būvdarbu veicējam papildināt vai labot Būvobjekta pieņemšanai ekspluatācijā nepieciešamo izpilddokumentāciju. Atbilstošas Būvobjekta pieņemšanai ekspluatācijā nepieciešamas izpilddokumentācijas gadījumā iesniegt Pasūtītājam apliecinājumu par izpilddokumentācijas komplekta atbilstību Būvobjekta nodošanai ekspluatācijā;
5.1.40. pēc Būvobjekta pieņemšanas ekspluatācijā, nodot Pasūtītājam visu ar Būvobjektu saistīto dokumentāciju;
5.1.41. nodrošināt, ka Līguma izpildē piedalās kvalificēts un pieredzējis personāls;
5.1.42. Izpildītājs nekavējoties nomaina Pakalpojuma izpildē iesaistītu personālu, ja to rakstiski pieprasa Pasūtītājs un pamato ar kādu no šādiem iemesliem:
5.1.42.1. Līguma noteikumiem neatbilstošu vai paviršu pienākumu pildīšanu vai pienākumu nepildīšanu;
5.1.42.2.  atkārtotu tādu darbību veikšanu, kas kaitē darba drošībai, veselībai vai vides aizsardzībai.
5.1.43. pēc Pasūtītāja pieprasījuma piedalīties citu būvniecības procesa dalībnieku organizētājās sapulcēs; 
5.1.44. pieņemt tikai ar Būvdarbu veicēja noslēgtam Būvdarbu līgumam, BID, Līgumam un spēkā esošajiem normatīvajiem aktiem atbilstoši veiktus Būvdarbus;
5.1.45. Pakalpojuma izpildē patstāvīgi nodrošināt normatīvajos aktos noteiktajā kārtībā sertificētus mērinstrumentus, kas nepieciešami Pakalpojuma ietvaros veicamo pārbaužu par Būvdarbu kvalitāti, drošumu un atbilstību BID un ar Būvdarbu veicēja noslēgtajā Būvdarbu līgumā noteiktajam, pilnvērtīgai izpildei;
5.1.46. sniegt Pasūtītājam priekšlikumus, konsultācijas un atzinumus, t.sk., bet ne tikai par konkrētiem Būvdarbu veicēja veiktajiem Būvdarbiem Būvobjektā un/vai BID, vai BID detalizācijas risinājumiem;
5.1.47. izpildīt Pasūtītāja norādījumus un ieteikumus ar nosacījumu, ka tie nav pretrunā BID un Latvijas Republikā spēkā esošiem normatīviem aktiem, un veikt citus pienākumus saskaņā ar Tehnisko specifikāciju;
5.1.48. nodrošināt, ka Līguma izpildes laikā tam būtu spēkā esošas licences un sertifikāti, ja tādi ir nepieciešami, kā arī uzņemas atbildību, kas Izpildītājam ir noteikta saskaņā ar spēkā esošajiem normatīvajiem aktiem;
5.1.49. sniegt Būvuzņēmējam tādus norādījumus un veikt darbības, kas saistītas ar BID noteikto būvdarbu apjomu izmaiņām vai būvdarbu izpildes termiņa pagarinājumu, vai kas varētu palielināt būvdarbu izmaksas vai citādi negatīvi ietekmēt Pasūtītāja intereses;
5.1.50. atbildēt par tā piesaistīto apakšuzņēmēju Pakalpojuma izpildi atbilstoši Līgumam, Tehniskajai specifikācijai un BID;
5.1.51. nodrošināt saistību izpildi pret tā piesaistītajiem apakšuzņēmējiem, tajā skaitā samaksas veikšanu;
5.1.52. pildīt citus Līgumā, tā pielikumos un spēkā esošajos normatīvajos aktos  noteiktos pienākumus.
1. Izpildītāja tiesības:
1. saņemt samaksu par Līguma nosacījumiem, tā pielikumu noteikumiem un spēkā esošo normatīvo aktu prasībām atbilstoši sniegtu Pakalpojumu;
1. saņemt Pasūtītāja rīcībā esošo informāciju un dokumentāciju, kas ir nepieciešama Izpildītājam Līgumā noteikto saistību izpildei;
1. pēc savas iniciatīvas sniegt Pasūtītājam informāciju par Līgumā noteikto saistību izpildes gaitu;
1. izmantot citas Līgumā, Līguma pielikumos vai spēkā esošajos normatīvajos aktos noteiktas tiesības.
1. PASŪTĪTĀJA PIENĀKUMI UN TIESĪBAS
0. Pasūtītāja pienākumi: 
0. pieņemt un apmaksāt Līguma nosacījumiem, Līguma pielikumu noteikumiem un spēkā esošo normatīvo aktu prasībām atbilstoši sniegtu Pakalpojumu;
0. pārbaudīt Izpildītāja iesniegto apdrošināšanas dokumentu atbilstību Līguma, tā pielikumu un spēkā esošo normatīvo aktu prasībām, gadījumā, ja iesniegts neatbilstošs dokuments, pieprasīt Izpildītājam 5 (piecu) darba dienu laikā atkārtoti iesniegt visām prasībām atbilstošu dokumentu;
0. pēc Izpildītāja pieprasījuma sniegt tā rīcībā esošo informāciju un visu dokumentāciju, kas nepieciešama Izpildītājam Līgumā noteikto saistību izpildei;
0. savlaicīgi un Līgumā noteiktā kārtībā izskatīt visus no Izpildītāja saņemtos sarakstes dokumentus un, ja dokumentā tieši norādīts, sniegt atbildes;
0. pildīt citus Līgumā, tā pielikumos un spēkā esošajos normatīvajos aktos  noteiktos pienākumus.	
0. Pasūtītāja tiesības:
1. dot Izpildītājam saistošus norādījumus attiecībā uz Pakalpojuma sniegšanu;
1. pieprasīt no Izpildītāja aktuālu informāciju par Pakalpojuma sniegšanas gaitu;
1. rakstiski iesniegt Izpildītājam pamatotus un Izpildītājām saistošus iebildumus par nepilnībām un neprecizitātēm Pakalpojuma ietvaros;
1. skaidrot Līgumu un Tehnisko specifikāciju, lai nodrošinātu labāku Pakalpojuma izpildi; 
1. no trešām personām iegūt vai saņemt uz Pakalpojuma sniegšanu attiecināmu informāciju, atzinumus vai dokumentāciju;
1. izmantot citas Līgumā, tā pielikumos vai spēkā esošajos normatīvajos aktos noteiktās tiesības.
1. ATSKAIŠU IESNIEGŠANAS KĀRTĪBA
0. Izpildītājs ikmēneša atskaiti Pasūtītājam iesniedz 5 dienu laikā pēc kalendārā mēneša beigām, tajās informējot par iepriekšējā mēneša Būvdarbu gaitu, Būvobjektā paveiktajiem Būvdarbiem, Būvdarbu laika grafika ievērošanu, kā arī pievienojot fotofiksācijas un būvuzraudzības grupas darba laika uzskaites tabeli un citu informāciju saskaņa ar Tehnisko specifikāciju.
0. Būvuzraudzības pabeigšanas atskaiti Izpildītājs iesniedz 14 (četrpadsmit) darba dienu laikā pēc Būvdarbu pabeigšanas.
0. Būvdarbu pabeigšanas atskaitē jāiekļauj:
2. atskaite par Būvdarbu veicēja iepriekšējā periodā un pavisam kopā veiktajiem Būvdarbiem;
2. faktiskais Būvdarbu izpildes un naudas plūsmas grafiks;
2. BID un Būvdarbu veicēja novērtējums;
2. akts par Būvobjekta izpilddokumentācijas pieņemšanu (t.sk. būvniecības informācijas sistēmā);
2. akts par paveikto būvuzraudzību un rēķins.
0. Būvdarbu pabeigšanas atskaiti Izpildītājs iesniedz Pasūtītājam elektroniski ar drošu elektronisko parakstu, kā arī ievieto BIS.
1. [bookmark: _Hlk174527248]INFORMĀCIJAS IZMANTOŠANA
1. Visa informācija un dokumentācija, kuru Izpildītājs saņem no Pasūtītāja vai iegūst Pakalpojuma sniegšanas gaitā, ir izmantojama tikai un vienīgi Pakalpojuma sniegšanas ietvaros. Tās izmantošana citiem mērķiem ir pieļaujama vienīgi ar Pasūtītāja rakstisku piekrišanu katrā atsevišķā gadījumā, izņemot informāciju un dokumentāciju, kas ir sākotnēji publiski pieejama.
1. Visa informācija un dokumentācija, kuru Pasūtītājs saņem no Izpildītāja vai iegūst Pakalpojuma sniegšanas laikā, ir izmantojama tikai un vienīgi paredzētajam mērķim un Līguma ietvaros. Tās izmantošana citiem mērķiem ir pieļaujama vienīgi ar Izpildītāja rakstisku piekrišanu katrā atsevišķā gadījumā, izņemot informāciju un dokumentāciju, kas ir sākotnēji publiski pieejama.
9. APDROŠINĀŠANA
9.1. Izpildītājs nodrošina atbildīgā būvuzrauga profesionālās civiltiesiskās atbildības apdrošināšanas nosacījumu ievērošanu.
9.2. Izpildītājs 5 (piecu) darba dienu laikā no Līguma abpusējas parakstīšanas dienas iesniedz Pasūtītājam spēkā esošu Līguma izpildē iesaistītā atbildīgā būvuzrauga profesionālās civiltiesiskās atbildības apdrošināšanas līgumu, kas atbilst Ministru kabineta 2014.gada 19.augusta noteikumu Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” prasībām, un to apmaksas dokumentus, uzrādot minēto dokumentu oriģinālus, kas apliecina šādu apdrošināšanas polišu esamību.
9.3. Izpildītājs Līguma izpildē iesaistītā atbildīgā būvuzrauga profesionālās civiltiesiskās atbildības apdrošināšanas līgumu uztur spēkā visu Būvdarbu un to garantijas laikā un savlaicīgi, pirms esošās polises termiņa beigām, tiek pagarināts;
9.4. Līguma izpildē iesaistītā atbildīgā būvuzrauga profesionālās civiltiesiskās atbildības apdrošināšanas līgumā kā trešajai personai jābūt minētam Pasūtītājam un tajās jābūt iekļautam apdrošinātāja apliecinājumam, ka apdrošinātājs neizmantos tam likumā “Par apdrošināšanas līgumu” piešķirtās tiesības izbeigt apdrošināšanas līgumu Izpildītāja maksātnespējas vai likvidācijas gadījumā.
9.5. Pirms Līgumā noteikto apdrošināšanas polišu parakstīšanas, attiecīgā apdrošināšanas polise, apdrošināšanas līgums, kā arī jebkādi grozījumi apdrošināšanas polisē iepriekš ir rakstveidā jāsaskaņo ar Pasūtītāju. Gadījumā, ja Izpildītājs neievēro šajā punktā noteikto, uzskatāms, ka Izpildītājs nav izpildījis Līgumā noteikto pienākumu par apdrošināšanas polises nodrošināšanu un uzturēšanu Līgumā noteiktajā kārtībā un termiņā.
10. IZPILDĪTĀJA SPECIĀLISTI UN APAKŠUZŅĒMĒJI
10.1. Būvuzraudzības veikšanai Izpildītājs iesaista savā Piedāvājumā norādīto personālu un apakšuzņēmējus. Izpildītājs ir atbildīgs par iesaistītā personāla un apakšuzņēmēju veiktās Būvuzraudzības daļas atbilstību Līguma un normatīvo aktu prasībām. Izpildītāja atbildīgais/ie būvuzraugs/i Objektā – __________, sertifikāta Nr. ________.
10.2. Apakšuzņēmēju saraksts:
10.2.1. pēc Līguma noslēgšanas un ne vēlāk kā uzsākot Līguma izpildi, Izpildītājs iesniedz Pasūtītājam Būvuzraudzības izpildē iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēju nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma. Sarakstā norāda arī Izpildītāja apakšuzņēmēju apakšuzņēmējus. 
10.2.2. Līguma izpildes laikā Izpildītājs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Būvuzraudzības veikšanā.
10.2.3. Apakšuzņēmēja, kura veicamās Būvuzraudzības daļas vērtība visā Līguma darbības laikā ir mazāka par EUR 10 000,00 (desmit tūkstoši euro), nomaiņu vai jaunu šāda apakšuzņēmēja piesaistīšanu Izpildītājs ir tiesīgs veikt, ja Izpildītājs 7 (septiņas) dienas iepriekš rakstiski ir paziņojis Pasūtītājam par tā maiņu vai jaunu apakšuzņēmēju piesaistīšanu, iesniedzot Pasūtītājam informāciju par apakšuzņēmēju, tam nododamo Būvuzraudzības daļu un norādot izpildāmo Būvuzraudzības apjomu no Līguma vērtības naudas izteiksmē.
10.3. Izpildītājs nav tiesīgs bez saskaņošanas ar Pasūtītāju veikt Piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos, un ja piedāvātais personāls atbilst Iepirkuma dokumentos personālam izvirzītajām prasībām un tam ir vismaz tāda pati kvalifikācija un pieredze kā personālam, kas tika vērtēts, nosakot saimnieciski visizdevīgāko piedāvājumu.
10.4. Pasūtītājs nepiekrīt Piedāvājumā norādītā personāla vai apakšuzņēmēju nomaiņai, ja pastāv kāds no šādiem nosacījumiem:
10.4.1. Izpildītāja piedāvātais personāls vai apakšuzņēmējs neatbilst tām Iepirkuma dokumentos noteiktajām prasībām, kas attiecas uz Izpildītāja personālu vai apakšuzņēmēju;
10.4.2. tiek nomainīts apakšuzņēmējs, uz kura iespējām Iepirkumā izraudzītais pretendents balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Iepirkumā izraudzītais pretendents atsaucies, apliecinot savu atbilstību Iepirkumā noteiktajām prasībām, vai apakšuzņēmējs atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem, kas tika pārbaudīti Iepirkumā;
10.4.3. piedāvātais apakšuzņēmējs, kura sniedzamo pakalpojumu vai veicamo būvdarbu vērtība ir vismaz EUR 10 000,00  (desmit tūkstoši euro) no kopējās Līguma vērtības, atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem, kas tika pārbaudīti Iepirkumā;
10.4.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijam. 
10.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem. 
10.6. Jaunā apakšuzņēmēja atbilstību Pasūtītājs pārbauda saskaņā ar Publisko iepirkumu likuma 62. panta piekto daļu.
10.7. Pasūtītājs pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem. Pasūtītājs nosacījumu pārbaudi, saskaņā ar Līguma 10.6. apakšpunktu, veic uz attiecīgā lēmuma pieņemšanas dienu.

11. LĪGUMSODI UN ZAUDĒJUMI
11.1. Ja Pasūtītājs bez pamatojuma neveic maksājumu Līgumā noteiktajā termiņā, tad  Izpildītājs ir tiesīgs piemērot līgumsodu 0,1% (desmitā daļa procenta) apmērā no neveiktā maksājuma par katru kavējuma dienu, bet kopsummā ne vairāk kā 10 % (desmit procenti) no Līguma cenas.
11.2. Ja Izpildītājs neveic Līgumā paredzētos pienākumus vai neveic tos noteiktajā termiņā, vai nesniedz pieprasīto informāciju Pasūtītāja noteiktajā termiņā, tad Pasūtītājs ir tiesīgs piemērot līgumsodu 0,1 % (desmitā daļa procenta) apmērā no Līguma cenas par katru kavējuma dienu, bet kopsummā ne vairāk kā 10 % (desmit procenti) no Līguma cenas.
11.3. Ja Izpildītāja parakstītajā Būvdarbu veicēja sagatavotajā ikmēneša Būvdarbu izpildes aktā par iepriekšējā mēnesī faktiski izpildītajiem Būvdarbiem Pasūtītājs konstatē Būvdarbus, kas satur defektus un/vai trūkumus, tad Pasūtītājs ir tiesīgs piemērot līgumsodu līdz 5 % (pieci procenti) apmērā no Līguma cenas par katru konstatēto gadījumu.
11.4. Ja Izpildītājs nepilda/neievēro citus Līguma nosacījumus, Līguma pielikumu noteikumus, spēkā esošo normatīvo aktu prasības un/vai Pakalpojuma saņēmēja saistošus norādījumus, tad Pasūtītājs ir tiesīgs piemērot līgumsodu EUR 50,00 (piecdesmit euro) apmērā par katru konstatēto gadījumu.
11.5. Izpildītājs atlīdzina Pasūtītājam Būvdarbu segto darbu atsegšanas un tās novēršanas izmaksas, ja Izpildītāja pieprasītās Būvdarbu segto darbu atsegšanas rezultātā nav konstatēta neatbilstība ar Būvdarbu veicēja noslēgtā Būvdarbu līguma noteikumiem un/vai spēkā esošo normatīvo aktu prasībām un/vai BID.
11.6. Ja Izpildītājs Līgumā noteiktajā termiņā nemaksā līgumsodu, tad Pasūtītājs to atskaita no tuvākā paredzētā maksājuma Izpildītājam par Pakalpojuma sniegšanu.
11.7. Līgumsoda samaksa neatbrīvo Puses no pienākuma pildīt Līgumā noteiktās saistības.
11.8. Līgumsodu kopējā vērtība nedrīkst pārsniegt 10 % (desmit procenti) no Līguma cenas.
11.9. Katra Puse atbild un atlīdzina otrai Pusei vai trešajām personām radītos zaudējumus atbilstoši spēkā esošajiem normatīvajiem aktiem.
11.10. Izpildītājs atbild un atlīdzina otrai Pusei vai trešajām personām radītos zaudējumus atbilstoši spēkā esošajiem normatīvajiem aktiem, ko tā iesaistītie apakšuzņēmēji ar savu prettiesisko darbību vai bezdarbību ir nodarījuši.
12. NEPĀRVARAMA VARA
12.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtas apstākļu rezultātā, kuru darbība sākusies pēc Līguma parakstīšanas un kurus nevarēja iepriekš ne paredzēt, ne novērst.
12.2. Puse, kas atsaucas uz nepārvaramas varas apstākļiem, nekavējoties par to rakstiski informē otru Pusi, ja tas iespējams. Paziņojumā jānorāda, kādā termiņā, pēc Puses ieskata, ir iespējama un paredzama Līgumā paredzēto saistību izpilde, un, pēc otras Puses pieprasījuma, šādam paziņojumam ir jāpievieno kompetentas iestādes izsniegta izziņa, kas satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā Puse nevar atsaukties uz nepārvaramas varas apstākļiem kā savu Līgumsaistību nepienācīgas izpildes pamatu.
12.3. Ja Nepārvaramas varas apstākļu un to seku dēļ nav iespējams izpildīt Līgumā paredzētās saistības ilgāk kā 3 (trīs) mēnešus, Puses pēc iespējas drīzāk sāk sarunas par Līguma izpildes alternatīviem variantiem, kuri ir pieņemami abām Pusēm, un izdara attiecīgus grozījumus Līgumā vai kopīgi atkāpjas no Līguma izpildes.

13. LĪGUMA GROZĪJUMI UN ATKĀPŠANĀS NO LĪGUMA IZPILDES
13.1. Puses ir tiesīgas izdarīt grozījumus Līguma noteikumos, par to rakstiski vienojoties un nemainot Līguma vispārējo raksturu (veidu un iepirkuma procedūras dokumentos noteikto mērķi), un ja veiktie grozījumi atbilst kaut vienam no šādiem gadījumiem:
13.1.1. grozījumi ir nebūtiski;
13.1.2. grozījumi ir būtiski, un tie ir paredzēti Līgumā;
13.1.3. grozījumi ir būtiski un tiek izdarīti, jo Pasūtītājam ir nepieciešami papildus pakalpojumi, kas nebija iekļauti Iepirkumā, un Izpildītāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau Iepirkumā iegādāto aprīkojumu, pakalpojumiem vai iekārtām, vai Izpildītāja maiņa radītu ievērojamas grūtības;
13.1.4. grozījumi ir būtiski un tie ir nepieciešami tādu iemeslu dēļ, kurus Pasūtītājs iepriekš nevarēja paredzēt.
13.2. Puses, rakstiski vienojoties, ir tiesīgas grozīt Līguma 3.4 punktā noteikto maksāšanas kārtību.
13.3. Līgumu var izbeigt pirms termiņa, Pusēm rakstiski vienojoties, ja zūd nepieciešamība Līguma pilnīgai izpildei.
13.4. Līguma izpildes termiņš var tikt pagarināts gadījumos, kad tiek pagarināts Būvdarbu veicēja Būvdarbu līgums, un tas tiek pagarināts uz Būvdarbu veicēja Būvdarbu līguma pagarinājuma termiņu.
13.5. Izpildītājam ir tiesības vienpusēji atkāpties no Līguma izpildes, rakstveidā informējot par to Pasūtītāju 30 (trīsdesmit) dienas iepriekš un neatlīdzinot jebkāda veida zaudējumus, ja Pasūtītājs bez pamatota iemesla neveic Līgumā noteiktos maksājumus Līgumā noteiktajā termiņā. Par nepamatotu iemeslu nav uzskatāms gadījums, kad Pasūtītājs neveic maksājumu Izpildītāja saistību neizpildes vai nepienācīgas izpildes rezultātā.
13.6. Pasūtītājam ir tiesības vienpusēji atkāpties no Līguma izpildes, rakstveidā informējot par to Izpildītāju 10 (desmit) darba dienas iepriekš un neatlīdzinot zaudējumus šādos gadījumos:
13.6.1. Izpildītājs sniedz Pakalpojumu neatbilstoši Līguma, tā pielikumu vai spēkā esošu normatīvo aktu prasībām, vai Pasūtītāja likumīgiem norādījumiem un pēc Pasūtītāja rakstisku iebildumu saņemšanas 5 (piecu) darba dienu laikā nav novērsis pārkāpumu;
13.6.2. Izpildītājs pasludināts par maksātnespējīgu vai tā saimnieciskā darbība tiek izbeigta, pārtraukta vai apturēta;
13.6.3. tiek konstatēts kāds no Publisko iepirkumu likuma 64.panta pirmajā daļā minētajiem gadījumiem.
13.7. Pasūtītājam ir tiesības nekavējoties atkāpties no Līguma izpildes, rakstveidā informējot par to Izpildītāju un neatlīdzinot zaudējumus šādos gadījumos:
13.7.1. Līgumu nav iespējams izpildīt tādēļ, ka Līguma darbības laikā tiek piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas;
13.7.2. Izpildītājs nav spējīgs vai tiesīgs sniegt Pakalpojumu atbilstoši Līguma, tā pielikumu vai spēkā esošu normatīvo aktu prasībām.
13.8. Ja Līgums tiek abpusēji izbeigts vai notiek atkāpšanās no Līguma izpildes, tad Izpildītājs  nekavējoties pārtrauc Pakalpojuma sniegšanu un sagatavo aktu par faktiski sniegtā Pakalpojuma apjomu, kuru paraksta Pušu pārstāvji. Par sniegtu Pakalpojumu tiek uzskatīts tikai tas, kas sniegts saskaņā ar Līguma, Tehniskās specifikācijas, BID  un spēkā esošo normatīvo aktu prasībām.
14. STRĪDU IZSKATĪŠANAS KĀRTĪBA
14.1. Jebkurš strīds, kas izriet no Līguma, tā pielikumiem, spēkā esošajiem normatīvajiem aktiem un kas skar Līgumu, starp Pusēm tiek risināts sarunu ceļā.
14.2. Ja vienošanās starp Pusēm sarunu ceļā netiek panākta 30 dienu laikā, tad strīds tiek izšķirts Latvijas Republikas vispārējās jurisdikcijas tiesā.
15. FIZISKO PERSONU DATU AIZSARDZĪBA
15.1. Pusei ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā no 2018.gada 25.maija ievērojot Eiropas Parlamenta un Padompārstāes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības. 
15.2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.
15.3. Puses nenodod tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai tiesību normatīvie akti paredz šādu datu nodošanu.
15.4. Izpildītājs piekrīt, ka Pasūtītājs nodod no Izpildītāja saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un Līguma izpildes nodrošināšanai.
15.5. Puses pēc otras Puses pieprasījuma iznīcina no otras Puses iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.

16. CITI NOTEIKUMI
16.1. Ja kādai no Pusēm tiek mainīts juridiskais statuss, juridiskā adrese, nosaukums, paraksta tiesības vai jebkura cita uz Līguma izpildi attiecināma būtiska informācija, tad tā ne vēlāk kā 3 (trīs) darba dienu laikā, rakstiski informē par to otru Pusi.
16.2. Līgums sagatavots elektroniski un parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītā laika zīmoga datums. Līguma pielikumi ir tā neatņemama sastāvdaļa.
16.3. Līguma saistību izpildes nodrošināšanai un kontrolei Puses nosaka sekojošas atbildīgās personas:
	16.3.1. Pasūtītāja puses
_______________________ vārds, uzvārds, amats: ___________________________, 
tālrunis: +371 ____________________, 
e-pasta adrese: ___________________;

	16.3.2. Izpildītāja puses 
_______________________ vārds, uzvārds, amats: ______________________________, 
tālrunis: +37_________________________ 
e-pasta adrese: _______________________



17. LĪGUMA PIELIKUMI
17.1. Pielikumā: 
1.pielikums – tehniskā specifikācija;
2.pielikums – Izpildītāja piedāvājums (kvalifikācijas apraksts, tehniskais piedāvājums, finanšu piedāvājums);
3.pielikums – BID un citi saistītie dokumenti (neatņemama Līguma sastāvdaļa, kas liela apjoma dēļ netiek pievienota tieši, bet uzskatāma par Līguma pielikumu atsevišķa dokumenta veidā).

18. PUŠU REKVIZĪTI UN PARAKSTI

JVPI “Jelgavas izglītības pārvalde”			SIA “____”___________________	
reģ. Nr. 90000074738					reģ.Nr. 
Svētes iela 22, Jelgava, LV-3001			______________________
A/S “SEB banka”					______________________
konta Nr. LV20UNLA0033300466038		_______________________


G. Auza *						V. Uzvārds*

